****

**MINISTRIA E DREJTËSISË**

**Qendra e PARANDALIMIT TË KRIMEVE TË TË MITURVE DHE TË RINJVE**

**DREJTORI**

Nr.\_\_\_\_\_\_Prot. Tiranë më,\_\_\_.\_\_\_.2022

**FTESË PËR NEGOCIATA**

**AGJENCIVE TË SPECIALIZUARA/ORGANEVE TË MEDIAS VIZIVE**

Mbështetur në pikën 1/b të neni 7 të ligjit nr. 162/2020 “Për prokurimin publik” dhe në pikën 9 të VKM-së nr. 1195, datë 05.08.2008 “Për blerjen, zhvillimin, prodhimin dhe bashkëprodhimin e programeve të reklamave për transmetimin nga operatorët radiotelevizivë ose botim në median e shkruar dhe për kontratat me kohë transmetimi nga organet e Administratës Shtetërore”, **Qendra e Parandalimit të Krimeve të të Miturve dhe të Rinjve ka planifikuar të zhvillojë procedurën (me negociata) me objekt: “Prodhimin dhe transmetimin e një programi televiziv (dokumentari), me fokus jetën e një të riu pas përfundimit të kryerjes së dënimit penal, sfidat që ai ka hasur, historikun e jetës para se të gjendej në një situatë të tillë, arsyet që e kanë dërguar drejt kriminalitetit, si dhe sfidat e përballjes me realitetin e ri, me temë: ‘Jeta përtej qelisë’”, në gjuhën shqipe.**

**OBJEKTI**

**Përshkrimi i punës:**

**Prodhimin dhe transmetimin e një programi televiziv (dokumentari), me fokus jetën e një të riu pas përfundimit të kryerjes së dënimit penal, sfidat që ai ka hasur, historikun e jetës para se të gjendej në një situatë të tillë, arsyet që e kanë dërguar drejt kriminalitetit, si dhe sfidat e përballjes me realitetin e ri.**

**Nevoja për kryerjen e këtij shërbimi:** Pasqyrimi/Njohja me punën e institucionit në kuadër të riintegrimit të të miturit në shoqëri pas përfundimit të kryerjes së dënimit, duke ju referuar në mënyrë konkrete të miturve dhe të rinjve që përbëjnë dhe subjektin e punës së QPKMR-së, bazuar dhe në fushën e përgjegjësisë që mbulon institucioni.

1. **Fondi limit i përcaktuar:** fondi limit i procedurës është në vlerën 843,333 (tetë qind e dyzete e tre mijë e treqind e tridhjetë e tre) lekë **pa TVSh.**
2. **Shpeshtësia e shfaqjes së reklamës:** Programi televiziv (dokumentari) do të publikohet në portale online, do të transmetohet një herë në televizion (brenda datës 28 dhjetor), ëebsite qeveritare, faqe të organizatave të ndryshme me të cilat QPKMR ka marrëveshje bashkëpunimi dhe do ti shërbejë pasqyrimit/njohjes së punës së institucionit sa i përket riintegrimit të të miturit në shoqëri pas përfundimit të kryerjes së dënimit, duke ju referuar në mënyrë konkrete të miturve dhe të rinjve që përbëjnë dhe subjektin e punës së QPKMR-së, bazuar dhe në fushën e përgjegjësisë që mbulon institucioni.

**Afati përfundimtar**për paraqitjen e konfirmimeve nga media e shkruar/agjencia e specializuar është më datë 16.12.2022, ora 11:00.

**Konfirmimet për vazhdimin e negociatave:**Konfirmimet duhet të vijnë të gjitha të mbyllura në zarf jo transparent, në një ditë të vetme, të firmosura dhe vulosura në emrin dhe adresën e subjektit dhe me shënimin: Mos e hapni, me përjashtim të rasteve kur është i pranishëm komisioni i vlerësimit të ofertave dhe jo përpara datës 16.12.2022, ora 11:00.

Në rast të kundërt ato do të refuzohen dhe do të kthehen të pa hapura.

Rrjedhimisht jeni të lutur të paraqisni konfirmimin pranë Autoritetit tonë kontraktor.

**Emri dhe adresa e autoritetit kontraktor**

Emri: Qendra e Parandalimit të Krimeve të të Miturve dhe të Rinjve

Adresa: Bulevardi “Zog i I-rë”

Adresa e Internetit: [www.qpkmr.gov.al](http://www.qpkmr.gov.al)

Email: qpkmr@drejtesia.gov.al

**Gjuha për hartimin e ofertave është: Shqip**

**Termat e referencës :**

**Qëllimi i realizimit të këtij programi televiziv (dokumentari)** është të paraqitet e gjithë rruga e kalimit të të miturit / të riut në të gjithë procesin e riintegrimit, marrëdhëniet e tij me institucionet shtetërore, familjen, shkollën dhe komunitetin, por mbi të gjitha përballjen me dilemën më të madhe të të rinjve sot, emigrimin jashtë vendit, apo qëndrimin, duke u përpjekur të rimëkëmbet dhe riintegrohet në Shqipëri.

**1. Përshkrimi:**

**Qendra e Parandalimit të Krimeve të të Miturve dhe të Rinjve ka në fushën e veprimtarisë** **së saj** **parandalimin e krimeve të të miturve dhe të Rinjve, kjo edhe nëpërmjet aktiviteteve dhe fushatave sensibilizuese në kuadër të rritjes së ndërgjegjësimit të komunitetit që do të mirëpresë të miturit pas përfundimit të periudhës së dënimit apo lirimit me kusht.**

Për ketë qëllim dhe në kuadër të pasqyrimit dhe njohjes së punës së institucionit sa i përket riintegrimit të të miturit në shoqëri pas përfundimit të kryerjes së dënimit, duke ju referuar në mënyrë konkrete të miturve dhe të rinjve që përbëjnë dhe subjektin e punës së QPKMR-së, bazuar dhe në fushën e përgjegjësisë që mbulon institucioni, **QPKMR do të zhvillojë procedurën për prodhimin e një programi televiziv (dokumentari), në gjuhën shqipe.**

Programi televizi/dokumentari duhet të realizohen në përputhje me standardet dhe teknikat më të avancuara të filmimeve të kësaj natyre dhe duhet të jetë i përshtatshëm për formatin e transmetimit Full HD.

**Prodhimi i programit televiziv/dokumentarit me këto specifikime:**

* Realizimi artistik transmetues në minutazh 10 minuta;
* Kualiteti me të cilin do të transmetohet projekti, FULL HD;
* Xhirimi Kualiteti 4K;
* Narracioni në projekt nga aktor profesionist;
* Ndërtimi i skenografisë, mizanskenë në çdo shesh xhirim;
* Pjesëmarrje aktorë prefesionistë ;
* Kohëzgjatja e xhirimeve në terren: maksimumi 1 javë;
* Skena të xhiruara në të gjithë Shqipërinë;
* Projekti do të realizohet në përputhje me cilësinë transmetuese bashkohore dhe kushtet teknike Europiane.

Voice Over Professional

Efektet audio dhe efektet muzikore në përmbajtje të materialit përfundimtar të zotërojnë të gjitha të drejtat e rezervuara të përdorimit të pakufizuar.

Programi televiziv (dokumentari) duhet të përmbajë sloganin kryesor, logon zyrtare të QPKMR-së dhe website-in zyrtar të qpkmr.gov.al

Operatori Ekonomik duhet të sigurojë të gjithë infrastrukturën e nevojshme për realizimin e Programit Televiziv/dokumentarit.

Materialet e Programit Televiziv/dokumentarit duhet të dorëzohen në Formatin HD.

Materialet e përshtatura për transmetim duhet të dorëzohen në format VIDEO HD1080, Format MP4 kopje në DVD/USB.

**INFORMACION DHE KËRKESA SPECIFIKE NË LIDHJE ME OPERATORIN EKONOMIK**

**1.   KRITERET E PËRGJITHSHME TË PRANIMIT/KUALIFIKIMIT**

**Dokumentacioni ligjor që duhet paraqitur si kriter kualifikues:**

1. Ofertuesi duhet të deklarojë se:

a) është i regjistruar në regjistrin tregtar sipas legjislacionit të vendit ku ushtron aktivitetin, ose sipas legjislacionit tё posaçëm nё rastin e një organizate jofitimprurëse, ka në fushën e veprimtarisë objektin e prokurimit, dhe ka statusin aktiv;

b) nuk është në proces falimentimi (status aktiv);

c) nuk është dënuar për ndonjë vepër penale, në përputhje me nenin 76/1 të LPP;

ç) personi (personat) që veprojnë si anëtar i organit administrativ, drejtori ose mbikëqyrësi,   
aksioneri ose ortaku, ose që ka fuqi përfaqësuese, vendimmarrëse ose kontrolluese brenda Operatorit Ekonomik, nuk është i dënuar ose nuk ka qenë i dënuar nga një vendimi i gjykatës i formës së prerë për çdo vepër penale, të përcaktuar në nenin 76/1 të LPP;

d) nuk është dënuar me vendim gjyqësor të formës së prerë në lidhje me veprimtarinë profesionale;

dh) nuk ka pagesa të pashlyera të taksave dhe kontributeve të sigurimeve shoqërore, ose ndodhet në një prej kushteve të parashikuara në nenin 76/2 të LPP;

e) ka paguar energjinë elektrike dhe plotëson kërkesat që burojnë nga legjislacioni në fuqi. Ky informacion kërkohet për Operatorët Ekonomikë, të cilët operojnë në territorin e Republikës së Shqipërisë.

f) nuk është në kushtet e konfliktit të interesit, sipas legjislacionit në fuqi;

g) ushtron veprimtarinë në përputhje me legjislacionin përkatës mjedisor, social dhe të punës;

gj) ka paraqitur një Ofertë të pavarur, sipas kërkesave të legjislacionit në fuqi;

h) kryen aktivitetin në përputhje me kërkesat e legjislacionit në fuqi.

i) nuk ka në cilësinë e anëtarit të organit të administrimit, drejtues ose mbikëqyrës i atij, aksionar ose ortak, ose me kompetenca përfaqësuese, vendimmarrjeje ose kontrolluese brenda tij persona të cilët janë/kanë qenë në këtë cilësi në një operator ekonomik të përjashtuar nga e drejta për të përfituar fonde publike, me vendim të Agjencisë së Prokurimit Publik, gjatë kohës që ky vendim është në fuqi.

Këto kritere duhet të përmbushen me paraqitjen e Formularit Përmbledhës të Vetëdeklarimit të operatorit ekonomik në ditën e hapjes së Ofertës.

Nëse gjuha e përdorur në procedurë është gjuha shqipe, atëherë dokumentet e gjuhës së huaj duhet të shoqërohen nga një përkthim i noterizuar në shqip.

Në çdo rast, autoriteti kontraktor ka të drejtë të kryejë verifikimet e nevojshme mbi vërtetësinë e informacionit të deklaruar nga Operatori Ekonomik sa më sipër.

1. Vërtetimin që konfirmon shlyerjen e të gjitha detyrimeve të maturuara të energjisë elektrike që ka operatori ekonomik që është i regjistruar në Shqipëri.
2. Vërtetim për shlyerjen e taksave vendore, pranë njësisë së qeverisjes vendore ku operatori ekonomik është i regjistruar.
3. **Kapaciteti teknik:**
   1. Operatori Ekonomik Ofertues duhet të ketë realizuar minimumi një eksperiencë te ngjashme në fushën e prodhimit të reklamave/spoteve etj.

Kjo do të vërtetohet me dokumentet e mëposhtme:

* Për kontrata me një ent publik, kërkohen vërtetime të lëshuara nga ky i fundit, për përmbushjen me sukses të kontratës, ku të shënohen vlera, afati i përfundimit të kontratës dhe/ose fatura tatimore të shitjes, të plotësuara sipas kërkesave të legjislacionit në fuqi, ku shënohen data, shuma dhe sasitë e mallrave të furnizuara.
* Në rastin e përvojës së mëparshme të realizuar me sektorin privat, si dëshmi pranohen vetëm fatura tatimore të shitjes, të plotësuara sipas kërkesave të legjislacionit në fuqi, dhe të deklaruara në organet tatimore, ku shënohen data, shuma dhe sasitë e mallrave të furnizuara.
  1. Deklaratë mbi përmbushjen e specifikimeve teknike, me të cilën merr përsipër se ka kapacitetet e nevojshme për të konceptuar dhe realizuar produktin.
  2. OE duhet të vërtetojë me paraqitjen e CV, listë pagesave te sigurimeve shoqërore te tre muajve të fundit.
* Formularin e Ofertës Ekonomike.

**Të gjitha dokumentat duhet të jenë origjinale ose kopje të noterizuara të tyre të lëshuara jo më vonë se 3 (tre) muaj nga data e hapjes së procedurës. Rastet e mos-dorëzimit të një dokumenti, ose të dokumentave të rreme e të pasakta, konsiderohen si kushte për skualifikim.**

**Afati i realizimit të shërbimit do të jetë sipas kërkesave të autoritetit kontraktor duke filluar nga nënshkrimi i kontratës dhe sipas specifikimeve teknike ne Ftesën për Negociata.**

Në ofertën e tij, ofertuesi duhet të paraqesë të dhënat e plota të personit të kontaktit.

Përzgjedhja e ofertave do të bëhet sipas pikës nr. 7 dhe 12, të VKM nr. 1195 datë 05.08.2008.

**Kriteret e Vlerësimit**

* dokumentacioni ligjor i paraqitur
* eksperienca e mëparshme e operatorit ekonomik
* çmimi më i ulët, i ofruar nga organi i masmedias

**Vlerësohet me 50 pikë dokumentacioni ligjor i paraqitur**

**Vlerësohet me 30 pikë eksperienca e mëparshme e operatorit ekonomik**

**Vlerësohet me 20 pikë çmimi i ofruar nga organi i masmedias/agjencia e specializuar.**

Oferta ekonomike do të jetë e paraqitur në lekë, pa TVSH.

Ofertuesit kanë të drejtë të marrin pjesë në procesin e hapjes së ofertave, përfaqësuesit apo personat me autorizim.

Ofertat duhet të jenë të mbyllura në zarf, të vulosura dhe do të dorëzohen nga përfaqësuesit e shoqërive zyrtarisht pranë Qendrës së Parandalimit të Krimeve të të Miturve dhe të Rinjve, Zyrës së Protokollit, para orës së përcaktuar.

Përzgjedhja e ofertave do të bëhet sipas pikës nr. 7 dhe 12, të VKM nr. 1195, datë 05.08.2008. Ofertuesit kanë të drejtë të marrin pjesë në procesin e hapjes së ofertave me përfaqësuesit e tyre ligjorë ose me personat e autorizuar me autorizimin përkatës.

Komisioni nuk do të pranojë asnjë ofertë e cila do të dorëzohet përtej afatit të përcaktuar dhe jo në përputhje me kërkesat e mësipërme.

Këtë ftesë për negociata mund ta gjeni dhe në faqen e internetit të Qendrës së Parandalimit të Krimeve të të Miturve dhe të Rinjve, në adresën: [www.qpkmr.gov.al](http://www.qpkmr.gov.al)

**Jemi në pritje të konfirmimit tuaj për negocim.**